|  |  |  |
| --- | --- | --- |
| **Stillings- og funktionsbeskrivelse for klinisk overlæge i Afdeling for Psykoser**  **Navn:** | | |
| **Afdeling for Psykoser** | **Afsnit:**  **Sengeafsnit/Klinik** | **Stilling: Overlæge** |
| **Organisatorisk placering** | Overlægen refererer til funktionsledelsen i enheden man er tilknyttet og i lægefaglige spørgsmål til overlægen i funktionsledelsen. | |
| **Samarbejdspartnere** | Overlægen indgår i et tværfagligt samarbejde med de øvrige medarbejdere i enheden man er tilknyttet. Overlægen indgår i overlægegruppen i Afdeling for Psykoser. Der samarbejdes endvidere med sengeafsnit og med Akutafdelingen, med alment praktiserende læger, praktiserende speciallæger i psykiatri, KiF, kommunale sagsbehandlere og kommunale mestringsvejledere | |
| **Ansvarsområde** | Funktion som overlæge i enheden man er tilknyttet (sengeafsnit evt klinik). Der vil lejlighedsvist kunne være opgaver i andre enheder i Afdeling for Psykoser samt i Akutafdelingen. | |
| **Opgaver** | Overlægen:   * forestår, koordinerer og deltager i udrednings- og behandlingsarbejdet. * har et selvstændigt lægeligt ansvar vedrørende undersøgelse, diagnostik og behandling af patienter. * har instruktionsbeføjelser overfor de øvrige ansatte vedrørende undersøgelse og behandling * er ansvarlig for at bestemmelserne i Psykiatriloven overholdes * er behandlingsansvarlig og stedfortrædende behandlingsansvarlig overlæge for patienter med domme under deres forløb i enheden man er tilknyttet. * samarbejder med Psykiatriens Centrale Visitation om visitationsopgaver * er medansvarlig for den faglige udvikling i enheden man er tilknyttet og varetagelse af supervisions- og undervisningsvirksomhed overfor personalet i enheden man er tilknyttet * har ansvaret for udarbejdelse af behandlingsplaner for patienterne i samarbejde med de øvrige medarbejdere * indgår i overlægevagten i AUH Psykiatrien * specialisttelefonen | |
| **Kompetence- og uddannelseskrav** | Speciallæge i voksenpsykiatri og overlægekvalificeret i specialet i overensstemmelse med retningslinjer for faglig bedømmelse i Region Midtjylland.  Bred psykiatrisk uddannelse og erfaring | |
| **Personlige kvalifikationer** | Lederegenskaber og evne til samarbejde. | |
| **Kompetencekrav jf. de 7 lægeroller:** Ansøgers kvalifikationer vil blive bedømt ud fra de 7 lægeroller, hvor der især lægges vægt på følgende: | | |
| **Medicinsk ekspert** | Overlægen skal være speciallæge i psykiatri. | |
| **Leder/administrator** | Der lægges vægt på erfaring med og evner for faglig ledelse. Derudover lægges der vægt på gennemslagskraft og synlighed | |
| **Akademiker** | Der lægges vægt på at overlægen har interesse for og vilje til at understøtte og deltage i et aktivt videnskabeligt miljø. | |
| **Kommunikator** | Der lægges vægt på erfaring som underviser for tværfagligt personale, læger og andre faggrupper. Der lægges vægt på en god evne til kommunikation overfor såvel medarbejdere som øvrige interne og eksterne samarbejdspartnere. | |
| **Samarbejder** | Der lægges vægt på gode evner for samarbejde herunder evne til at samarbejde med og motivere et tværfagligt personale. Vigtige samarbejdsegenskaber er loyalitet, åbenhed og robusthed. | |
| **Professionel** | Overlægen skal være et forbillede for andre læger i afdelingen og have en professionel fremtoning overfor patienter og ansatte. Der lægges vægt på en professionel indgangsvinkel til lægegerningen samt viden om og respekt for juridiske og etiske aspekter af det lægelige arbejde såvel som arbejdet medfaglig ledelse. | |
| **Sundhedsfremmer** | Overlægen skal have forståelse for betydningen af forebyggelse og sundhedsfremme i relation til behandlingen af psykiatriske patienter. | |
| **Andet** | Der vægtes psykoterapeutisk interesse eller uddannelse. | |
| **Udarbejdet november 2023** | | |
| **Senest revideret** | | |

Ovenstående stillingsbeskrivelse er gældende på ansættelsestidspunktet. Ændringer kan blive foretaget ved gensidig aftale mellem overlægen og funktionsledelsen.